Lemon Ditsy Print Plisse Jumpsuit
Pink Scarf Print Hanky Halter Top
PETITE Pink Floral Print Bralet Lawrence nou Cranes se nuwe breier | Netwerk24
Deur Johann de Jager 02 Julie 2020 06:26
Lawrence Mahatlane in gesprek met sy spelers by Tukkies. Foto: Gallo Images
Só sê Lawrence Mahatlane, voormalige afrigter van die Suid-Afrikaanse o.19-krieketspan, wat hoop om die Cranes van Uganda nou vlerke te gee.
Die 43-jarige Mahatlane is die naweek as afrigter van Uganda se nasionale krieketspan aangestel.
Hy neem die leisels by die voormalige Keniaanse speler Steve Tikolo en sy kontrak is vir drie jaar.
Mahatlane sê hy hoop om hom so spoedig moontlik by die Cranes aan te sluit.
“Ek wag om te hoor van die Ugandese regering. As dit nie was vir die Covid-19-pandemie nie, was ek al ’n ruk daar.”
Hy volg in die voetspore van Suid-Afrikaners soos Peter Kirsten, Shukri Conrad, Barney Mohamed en Johan Rudolph wat Uganda voorheen bygestaan het.
Mahatlane het volgens die Daily Monitor13 kandidate van onder meer Australië, Indië, Kenia en die Verenigde Arabiese Emirate vir die pos uitgestof.
Mahatlane sê hy het nie heraansoek gedoen vir sy pos as breier van die Suid-Afrikaanse o.19’s nie nadat sy kontrak na vanjaar se Wêreldbeker-toernooi in Suid-Afrika verstryk het.
Hy was vir ses jaar en in drie Wêreldbeker-toernooie betrokke by hulle.
Mahatlane het in 2014 die leisels by die jonges geneem by Ray Jennings wat sy termyn met ’n wêreldbeker onder die arm afgesluit het.
Die SA span het in 2016 in Bangladesj 11de en in 2018 in Nieu-Seeland vyfde geëindig. Hy moes vanjaar as gasheer met ’n teleurstellende agtste plek tevrede wees.
Malibongwe Maketa, voormalige hulpafrigter van die Proteas, word as ’n gunsteling beskou om Mahatlane as die o.19’s se afrigter te vervang.
Hy het die jonges reeds op vanjaar sê Wêreldbeker-toernooi as hulpafrigter bygestaan.
Maketa het vir twee van die drie afrigtersposte by Krieket Suid-Afrika aansoek gedoen.
Meer oor: T20 | Toetskrieket | Uganda | Eendagkrieket | Lawrence Mahatlane
KSA moet besin oor toekoms van o.19-breier
Dié ‘korona-sproei’ ruik dan soos Doom!
Haynes: SA kán beste span ter wêreld hê